**Közös nyilatkozat az EU 2030-ig terjedő Erdőstratégiájához**

Julia Klöckner, Németország szövetségi élelmezésügyi és mezőgazdasági minisztere, és Elisabeth Köstinger, Ausztria mezőgazdaságért, vidékfejlesztésért és turizmusért felelős szövetségi minisztere részéről

**A jó állapotban lévő európai erdők**

Az európai erdők az aszályokhoz, szúkárosításokhoz és az éghajlatváltozás egyéb hatásaihoz kapcsolódó fokozott veszélyeztetettségük ellenére összességében jó állapotban vannak. Ezt támasztják alá a hivatalos nemzetközi erdőkkel kapcsolatos jelentések az arra hivatott szervezetek tollából, úgy mint az ENSZ európai gazdasági bizottsága (UNECE), az ENSZ Élelmezésügyi és Mezőgazdasági Szervezete (FAO) és az Európai Erdők Miniszteri Konferencia (ForestEurope) jelentései. Az erdőkkel kapcsolatos politikai döntéshozás ezeken a tudományosan elismert alapon kell, hogy nyugodjon.

Az erdők megőrzése, a természet-közeli erdőgazdálkodás és a természetvédelmi célok integrációja terén az EU-ban elért jelentős lépések jól mutatják a tagállamok erdészeti politikájának sikerét. Ez jelentős pozitív kontrasztot jelent a világ számos más régiójával szemben, ahol ez erdőterület továbbra is csökken és az erdőket nem fenntartható vagy illegális tevékenységek károsítják. Csak a fenntartható erdőgazdálkodás alkalmas az elsősorban kívülről jövő, különösen a klímaváltozás és az időjárási szélsőségekhez kapcsolódó kihívások kezelésére. A Bizottság javaslatában kétségtelenül rámutat az erdészeti politikai számos fontos aspektusára. A konkrét intézkedési javaslatok ugyanakkor nagyon egyoldalúan az erdők védelmének központosítását előirányzó üzenetét hordozzák.

**A helyi viszonyoknak megfelelő, többcélú fenntartható erdőgazdálkodás fontossága**

Az EU erdei jelentős sokszínűséget mutatnak, különböző ismérvekkel az ökológiai, gazdasági és szociális vonatkozásaik tekintetében. Ehhez a tagállamokban a történelmi távlatok során kialakult fenntartható és többcélú erdőgazdálkodás, valamint a tulajdonviszonyok megoszlása az állami, tartományi, közösségi, egyházi tulajdonformák és a több millió magán-erdőtulajdonos között garanciát jelentenek a helyi viszonyoknak leginkább megfelelő megoldások tekintetében.

Mindezen alapulva a tagállamokban magas színvonalú szakértelem, nagy és regionálisan különböző tapasztalati kincs és az erdőgazdálkodás széleskörű tudományos alapokra való ültetése gyűlt össze, illetőleg valósult meg, melyek az erdészeti politika központosítási törekvését nem indokolják.

Ennek megfelelően az EU tagállamok, köztük Németország és Ausztria számos, a helyi körülményeknek megfelelő természet-közeli erdőgazdálkodási koncepcióval rendelkeznek, melyek a biológiai sokféleséget és emellett az erdők gazdasági, egyéb ökológiai és szociális funkciót is célzottan támogatják és őrzik meg.

**A Tagállamok és a Bizottság együttműködése az erdészeti politika terén**

EU Bizottság aktuális javaslatait, melyek az erdőkkel kapcsolatos legfelsőbb tervezési jogkörök központosított kézhezvételét, valamint a tagállamok részére jogi kötőerővel bíró feladatok kiadását tervezik, elutasítjuk. Ezek a javaslatok egyes védett területek nem reprezentatív felmérésén alapulnak, és túl messzire mennek, ahogy lényegüket tekintve beavatkoznak abba, hogy a tagállami erdészeti politikák és azok stratégiai célkitűzései mit tartalmazzanak. Ezek nem összeegyeztethetők az elfogadott és az EU alapszerződésekből eredő kompetencia-megosztással és a szubszidiaritás elvével.

A 2030-ig terjedő EU Erdőstratégia középpontjában a tagállamok nemzeti erdőstratégiáinak holisztikus nézőpont szerinti racionális kiegészítése kellett volna, hogy álljon. Ehhez tartozik mindenekelőtt az erdők éghajlatváltozással szembeni ellenálló-képességének fokozását elősegítő közös cselekvés és a saját, fenntartható erdőgazdálkodásból származó, a legfontosabb megújuló nyersanyagforrásnak számító faellátás támogatása, többek között a biogazdaság és a fa építőipari felhasználása érdekében. Az EU-szintű erdészeti támogatásokat a célnak megfelelően kellett volna kialakítani és az erdőtulajdonosok által biztosított ökológiai szolgáltatásokat EU keretek között megfelelően honorálni.

A korábbi szóbeli ígéretek ellenére a bizottsági javaslatok alig veszik figyelembe a tagállamok 2020. novemberi javaslatait. Németország és Ausztria továbbra is elkötelezi magát az abban támogatott, a tagállamok és a Bizottság EU-szintű szorosabb együttműködését célzó eljárásrend mellett.